**KBH-ekskursion 2024-25**

**I skoleåret 2024/25 (uge 46) har du sammen med din klasse mulighed for at deltage i en ekskursion til København.**

Den samlede pris for rejsen er 1200 kr., som inkluderer følgende:

* Ophold (2 overnatninger)
* Transportudgifter
* Diverse entréer/aktiviteter

Prisen inkluderer IKKE mad og lommepenge (hotellet evt. inkl. morgenmad).

Skriftlig og bindende tilmelding skal ske senest d. 26/8-24 på tilmeldingsskemaet sidst i dette dokument.

Beløbet skal indbetales senest den 2/9-24 til MobilePay-nummer 135058.

Et evt. overskud fra turen vil blive tilbageført til dig, når regnskabet for turen er færdigt. Pengene vil blive tilbageført på MobilePay.

**Regler i forbindelse med rejser**

Når du er på rejse med Katedralskolen, gælder skolens almindelige regler for god opførsel. Du skal altså optræde hensynsfuldt og med omtanke i forhold til dine kammerater og i det hele taget i forhold til mennesker, du møder på rejsen. Det forventes, at du opfører dig som en værdig repræsentant for skolen.

I skolens almindelige ordensregler, der også gælder på rejserne, står der følgende:

”*Særlig vigtigt er det, at indtagelse og besiddelse og salg af alkohol eller andre rusmidler er uforeneligt med at være på Viborg Katedralskole. Eleverne må ikke indtage rusmidler i forbindelse med undervisning og aktiviteter, som træder i stedet for normal undervisning. Eleverne må heller ikke indtage alkohol eller andre rusmidler i deres fritid, hvis det kan få negativ indvirkning på undervisningsmiljøet, herunder ordenen og samværet på institutionen. Viborg Katedralskole kan til enhver tid anmode en elev om frivilligt at medvirke til en test for alkohol og andre rusmidler*”

Sprogrejser, studieretningsrejser og ekskursioner træder i stedet for normal undervisning. Dvs. reglerne om alkohol og rusmidler gælder også på rejser og ekskursioner, hvilket betyder, at rejserne er alkoholfrie. Lærerne har mulighed for at indføre ”fritid” på rejserne. Hvis lærerne indfører fritid på rejserne, så gælder reglen ”*Eleverne må heller ikke indtage alkohol eller andre rusmidler i deres fritid, hvis det kan få negativ indvirkning på undervisningsmiljøet, herunder ordenen og samværet”.* Alkohol i eventuel fritid er således kun tilladt særdeles moderate mængder, og du skal være 100% klar og veloplagt til at deltage i morgendagens program. Der må under ingen omstændigheder indtages alkohol på hotellet.

Som tillæg til skolens almindelige ordensregler gælder følgende, når du er på rejse med skolen:

* Du skal følge alle anvisninger fra lærerne, der har ret til at sikre sig, at skolens regler respekteres, og kompetence til at udøve skøn og træffe beslutninger i alle sager på rejsen og under opholdet.
* Skolens regler vedr. nikotin- og tobaksfri skoledag gælder også på rejser og ekskursioner.
* De lokale regler på rejsemålet, herunder hotellet, skal respekteres. Det betyder blandt andet, at du skal tage hensyn til andre gæster på hotellet.
* Din lærer fastsætter hjemkomsttidspunkt til hotellet, dog senest kl. 01. Herefter skal der være nattero.
* Af hensyn til din egen sikkerhed må du *aldrig* færdes alene i byen.
* På hele rejsen skal du være i stand til at handle fornuftigt og passe på dig selv og dine kammerater.
* Du er personligt og økonomisk ansvarlig for din adfærd under hele rejsen. Skolen kan ikke gøres erstatningsansvarlig.

Hvis du overtræder skolens regler, risikerer du sanktioner i overensstemmelse med skolens ordensregler. Det kan bl.a. omfatte uledsaget hjemsendelse for egen regning eller bortvisning fra skolen i en kortere eller længere periode.

Du skal med din underskrift bekræfte, at du kender og vil respektere ovenstående regler. For elever under 18 år kræves også forældrenes underskrift.

**De forsikringsretlige rammer for sprogrejsen:**

Viborg Katedralskole er omfattet af den statslige selvforsikringsordning og må derfor ***ikke*** tegne forsikringer for dig. Du er således ***ikke***forsikret via skolen, hverken for så vidt angår rejseforsikring, afbestillingsforsikring, ulykkesforsikring eller syge-/hjemtransportforsikring.

Du bedes oplyse skolen om et navn og telefonnummer på en kontaktperson.

Du bedes allerede nu informere rejselærerne om eventuel sygdom/brug af medicin/eller personlige omstændigheder, som rejselærerne bør kende i forbindelse med rejsen.

Du skal være opmærksom på, at du i tilfælde af aflysninger eller afbud til turen hæfter for udestående beløb eller tab, som måtte opstå som følge heraf. Det betyder, at du mister det allerede indbetalte beløb og/eller vil skulle indbetale evt. skyldigt beløb, selvom rejsen er aflyst, eller du melder afbud. Skolen vil forsøge at begrænse tabet ved i videst muligt omfang at bestille hotel, transport, entréer m.m., hvor der ikke hæftes for betaling i tilfælde af aflysning.

Skolen ønsker dig en rigtig god tur!

Helge Markussen

Rektor

\*Der tages forbehold for eventuelle fejl og mangler i dokumentet.

**Tilmelding til KBH-ekskursion 2024-25.**

**Denne side afleveres på kontoret senest den 26/8-2024.**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse:\_\_\_\_\_\_\_\_\_\_\_\_\_\_\_\_

**Jeg bekræfter hermed (bindende tilmelding), at jeg deltager i rejsen på ovennævnte vilkår, som jeg er indforstået med.**

**Ved tilmelding bekræfter jeg følgende:**

|  |  |
| --- | --- |
|  | Sæt kryds for ja: |
| Jeg har læst og er indforstået med skolens studie- og ordensregler |  |
| Jeg er selv forpligtet til at orientere rejselæreren om helbredsmæssige eller personlige omstændigheder, som kan have indflydelse på deltagelsen. |  |
| Jeg har læst og er indforstået med de forsikringsretlige rammer for turen. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elevens fulde navn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elevens underskrift                                                                     Forældreunderskrift for elever under 18 år

Navn og telefonnummer på kontaktperson:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ønsker **ikke** at deltage: \_\_\_\_\_\_\_ (sæt kryds)